

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ& ΘΡΗΣΚΕΥΜΑΤΩΝ

-----

ΠΕΡΙΦΕΡΕΙΑΚΗ ΔIEYΘΥΝΣΗ

Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Θεσσαλονίκη, 18.07.2019

Δελτίο Τύπου

H Περιφερειακή Διεύθυνση Α/θμιας και Β/θμιας Εκπαίδευσης Κεντρικής Μακεδονίας προκηρύσσει 10 θέσεις εποχικού προσωπικού (5 θέσεις ΔΕ Οδηγών και 5 θέσεις ΔΕ Συνοδών σχολικών λεωφορείων) σύμφωνα με την υπ΄αριθ. 15013/26-06-2019 Ανακοίνωση ΣΟΧ 1/2019, για την κάλυψη εποχικών ή παροδικών αναγκών των Σχολικών Μονάδων Ειδικής Αγωγής και Εκπαίδευσης (Σ.Μ.Ε.Α.Ε.) του Υ.ΠΑΙ.Θ., που εδρεύουν στους νομούς Κιλκίς, Πιερίας και Σερρών για το διδακτικό έτος 2019-2020, από την υπογραφή της σύμβασης και όχι πέραν της 30/06/2020.

Η προθεσμία υποβολής αιτήσεων ξεκινά από την επομένη μέρα της τελευταίας δημοσίευσης της Περίληψης της Ανακοίνωσης στον ημερήσιο τοπικό τύπο και για δέκα (10) ημερολογιακές ημέρες.

Συγκεκριμένα για τη **Θεσσαλονίκη**, η δημοσίευση θα γίνει στην εφημερίδα «ΤΥΠΟΣ ΘΕΣΣΑΛΟΝΙΚΗΣ», την Πέμπτη, 18.07.2019,για το **Κιλκίς** στην εφημερίδα «ΠΡΩΙΝΗ του ΚΙΛΚΙΣ» την Παρασκευή 19.07.2019 και το Σάββατο 20.07.2019, για την **Πιερία** στην εφημερίδα «ΟΛΥΜΠΙΟ ΒΗΜΑ» την Παρασκευή 19.07.2019 και τη Δευτέρα 22.07.2019 και για τις **Σέρρες** στις εφημερίδες «Ελευθερία» και «Η Πρόοδος» την Παρασκευή, 19.07.2019 και το **δεκαήμερο προθεσμίας υποβολής αιτήσεων αρχίζει τη Τρίτη 23.07.2019 έως και την Πέμπτη 01.08.2019.**

Η υποβολή της σχετικής αίτησης με κωδικό **ΕΝΤΥΠΟ ΑΣΕΠ ΣΟΧ.6,** των **Υπεύθυνων Δηλώσεων** και των **συνοδευτικών δικαιολογητικών** θα γίνεται στην Περιφερειακή Διεύθυνση Α/θμιας και Β/θμιας Εκπαίδευσης Κεντρικής Μακεδονίας και κατά τις ώρες 09:00 - 13:00 καθημερινά από Δευτέρα έως Παρασκευή, είτε αυτοπροσώπως, είτε με άλλο εξουσιοδοτημένο από τους υποψηφίους πρόσωπο (εφόσον η εξουσιοδότηση φέρει την υπογραφή τους θεωρημένη από δημόσια αρχή), είτε ταχυδρομικά με συστημένη επιστολή μαζί με τα απαραίτητα δικαιολογητικά, στην παρακάτω διεύθυνση: Περιφερειακή Διεύθυνση Α/θμιας και Β/θμιας Εκπαίδευσης Κεντρικής Μακεδονίας, Λεωφ. Γεωργικής Σχολής 65, Τ.Κ. 57001, Θέρμη Θεσ/νίκης (σε περίπτωση ταχυδρομικής αποστολής το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής).